

НЕЗАВИСНИ УНИВЕРЗИТЕТ БАЊА ЛУКА ПЕДАГОШКИ ФАКУЛТЕТ

**СТУДИЈСКИ ПРОГРАМ: *СПЕЦИЈАЛНА ЕДУКАЦИЈА И РЕХАБИЛИТАЦИЈА (2.ЦИКЛУС)***

Н А С Т А В Н И П Л А Н

од академске 2021/2022

Специјална едукација и социјална рехабилитација је релативно млада наука која се убрзано развија и мијења, посебно у последњих неколико деценија. Проширује се листа научних области које проналазе свој интерес у овој области, расте број високо позиционираних научних часописа на међународном нивоу у овој области и научних истраживања, што збирно доноси значајне промјене, како у домену науке, тако и праксе. У вези са тим, неопходно је обезбиједити виши ниво студија, како би се на најбољи начин припремио и обезбиједио кадар који ће кроз мастер студије стећи компетенције у складу са савременим научним и практичним тенеденцијама и доменима.



Ради тога, потребно је обезбиједити континуитет у стицању знања обезбјеђивањем напреднијег нивоа студија, ради проширивања сазнања из подручја савремених и научно признатих приступа у раду, прије свега са дјецом и особама која испољавају комуникативне и когнитивне тешкоће, што у збиру укључује висок проценат присутних тешкоћа у развоју и учењу. Такође, од посебне је важности стицање вишег нивоа научних сазнања и вјештина у научно и практично доказаним приступима и методама за подстицај свеобухватног развоја и учења те дјеце и младих, ради њиховог квалитетног укључивања у инклузвни систем образовања и васпитања и свијет рада. Поред тога, виши ниво студија укључује и шире теме као што су професионална етика, сазнања из високе технологије у области асистивних помагала, које се убрзано мијењају, чиме се проширују и унапрјеђују могућности за развој и учење ове дјеце и младих, као и одраслих особа.

Разлог за наставак школовања на II циклусу студија на усмјерењу „СПЕЦИЈАЛНА ЕДУКАЦИЈА И РЕХАБИЛИТАЦИЈА“ лежи у чињеници да је подручје тешкоћа у развоју у перманентном и интензивном развоју, како у области процјене/дијагностике, тако и у подручју третмана и образовања, тимског и савјетодавног рада са родитељима, васпитачима, наставницима педагошким и персоналним асистентима, стручним сарадницима и послодавцима.

Ово усмјерење у свијету и код нас настало је као резултат развоја међуповезаности и мултидисциплинарних приступа усмјерених на развој едукацијских, терапијских, рехабилитацијских, комплементарних, превентивних и различитих других поступака усмјерених на афирмацију могућности особа са развојним сметњама и поремећајима.

**I СВХА СТУДИЈСКОГ ПРОГРАМА**

Мастер академске студије Студијског програма „Специјална едукација и рехабилитација трају једну школску годину, односно два семестра, са укупно 60 ЕСПБ бодова, 30 ЕСПБ бодова по семестру. Модел студијског програма је 4+1+3.

Студијски програм из уже научне области - дефектологија састоји из обавезних и изборних предмета. Обавезни предмети су осмишљени на начин да студентима омогуће надоградњу знања и вјештина стечених на студију I циклуса. Сврха ових предмета је да се студентима пруже нове практичне и неопходне специјалистичке вјештине у области специјалне едукације и рехабилитације, уз примјену најсавременијих комуникативно –когнитивнобихевиоралних приступа. Нагласак се ставља на тимски рад, способност независног рада, практичне вјештине, итд.

Основни циљ је додатно оспособити стручњаке за самосталан рад у областима специјалне едукације и рехабилитације, као и за бављење научно истраживачким радом. Изборни предмети су на располагању у току оба семестра. План и програм мастер академских студија се изводи кроз предавања, вјежбе и студијски истраживачки рад. Након завршетка мастер академских студија, студент стиче звање: Мастер специјалне едукације и рехабилитације

**II ЦИЉЕВИ СТУДИЈСКОГ ПРОГРАМА**



Основни циљ студијског програма Специјална едукација и рехабилитација на II циклусу студија је да студенти стекну нове практичне и специјалистичке вјештине за тимски и индивидуални рад из области подршке у раном дјетињству, подршке у условима специјалног образовања, подршке у условима инклузивног образовања, као и подршке одраслим особама.

Студијски програм на II циклусу студентима обезбјеђује стицање и проширење стечених знања и вјештина стчених на основним академским студијама, а самим тим и виши ниво компетенција у подручју усмјерења.

Специфични циљеви студијског програма:

1. Стицање знања и вјештина неопходних за компетентно планирање, креирање, примјену и провјеру стандардних и иновативних приступа у областима примарне и секундарне превенције, клиничке процјене и третмана у раном развоју, у току васпитнообразовног процеса, професионалног оспособљавања и социјалне интеграције особа са различитим типовима и нивоима развојних тешкоћа;

2. Овладати квалитативним и квантитативним методама истраживања у области специјалне едукације и социјалне рехабилитације;

3. Оспособљавање за активно учешће, интеграцију и интерпретацију информација, доношење одлука и руковођење у мултидисциплинарном тиму;

4. Оспособљавање за кориштење научних и стручних информација, те њихову примјену у креирању најефикаснијег модела подршке особама са тешкоћама у развоју;

**III КОМПЕТЕНЦИЈЕ И ИСХОДИ УЧЕЊА СТУДЕНАТА**

Као надградња стеченим компетенцијама на додипломском студију, мастер академских студија Специјална едукација и рехабилитација, стиче виша знања и вјештине стратешког планирања, креирања, руковођења и процјене у областима превенције, процјене третмана и образовања дјеце и особа са развојним тешкоћама; разумије примјењивост савремених и научно доказаних поступака и метода у раду, прије свих, са комуникативним и когнитивним тешкоћама и овлада потребним знањима за примјену истих у сопственом раду; активно учествује, примјењује и критички размишља при доношењу дијагностичких, третманских и образовних одлука у мултидисциплинарном тиму; предлаже, креира индивидуалне програме третмана и образовања за ову дјецу и особе; примјењује и процјењује успјешност савремених начина рада са особама са развојним тешкоћама; користи се специјализованим теоријским и практичним знањима у области тешкоћа у развоју; у контексту методологије научног истраживања самостално припрема научни рад; користи инострану и домаћу научну и савремену литературу у овој области, учи и има позитиван став о потреби сталног стручног усавршавања; бави се истраживачким радом.



СТУДИЈСКИ ПРОГРАМ СПЕЦИЈАЛНА ЕДУКАЦИЈА И РЕХАБИЛИТАЦИЈА - ДРУГИ ЦИКЛУС

**I година – I семестар**

|  |  |  |  |  |  |  |
| --- | --- | --- | --- | --- | --- | --- |
| **Р.**  **БР.** | **НАЗИВ ПРЕДМЕТА** | **П** | **АВ** | **ЛВ** | **ЕЦТС** |  |
| **1.** | ДИЈАГНОСТИКА И ТРЕТМАН КОД ПОРЕМЕЋАЈА У УЧЕЊУ И РАЗВОЈУ | 2 | 2 | 1 | 7 |
| **2.** | БИОМЕДИЦИНСКИ АПАРАТИ И УРЕЂАЈИ У СПЕЦИЈАЛНОЈ ЕДУКАЦИЈИ И  РЕХАБИЛИТАЦИЈИ | 2 | 2 | 1 | 7 |
| **3.** | ИГРА У РЕХАБИЛИТАЦИЈИ ДЈЕЦЕ СА СЕНЗОМОТОРНИМ СМЕТЊАМА И ПОРЕМЕЋАЈИМА | 2 | 1 | 1 | 7 |
| **4.** | ЗНАКОВНИ ЈЕЗИК | 3 | 2 | 1 | 6 |
| **5.** | ИЗБОРНИ ПРЕДМЕТИ:  -*КРЕАТИВНИ ПРОЦЕСИ У СПЕЦИЈАЛНОЈ ЕДУКАЦИЈИ И РЕХАБИЛИТАЦИЈИ*  *-ПЕДАГОГИЈА МАРИЈЕ МОНТЕСОРИ* | 2 | 1 | 1 | 3 |
|  | **УКУПНО:** | 11 | 8 | 5 | 30 |
| **I година – II семестар** | | | | | | |
| **Р.**  **БР.** | **НАЗИВ ПРЕДМЕТА** | **П** | **АВ** | **ЛВ** | **ЕЦТС** |  |
| **1.** | МЕТОДОЛОГИЈА НАУЧНОГ ИСТРАЖИВАЊА | 3 | 2 | 1 | 5 |
| **2.** | ЕТИОЛОГИЈА И ИСПОЉАВАЊЕ КОД АУТИСТИЧНОГ СПЕКТРА УЗ НАЧИНЕ ПОДРШКЕ | 3 | 2 | 1 | 4 |
| **3.** | КРЕИРАЊЕ ИНКЛУЗИВНЕ ПОЛИТИКЕ, КУЛТУРЕ И ПРАКСЕ | 2 | 2 | 1 | 3 |
| **4.** | ИЗРАДА МАСТЕР РАДА |  |  |  | 15 |
| **5.** | ИЗБОРНИ ПРЕДМЕТИ:  -*ИНТЕРАКЦИЈСКИ АСПЕКТИ КОМУНИКАЦИЈЕ У ВАСПИТАЊУ И ОБРАЗОВАЊУ*  *-ПРОЦЈЕНЕ ЕДУКАТИВНИХ ПОТЕНЦИЈАЛА ДЈЕЦЕ СА ИНТЕЛЕКТУАЛНОМ*  *ОМЕТЕНОШЋУ*  *-ТРЕТМАН ПОКРЕТОМ* | 2 | 1 | 1 | 3 |
|  | **УКУПНО:** | 10 | 7 | 4 | 30 |